**Felhívás földrajz szakmódszertani továbbképzésre**

**Szombathelyen**

**a 2017/18. tanévre**

Az ELTE TTK Földrajz- és Földtudományi Intézet Földrajztudományi Központ

**Földrajzi tudásszerzés tevékenykedtető módszerekkel**

**akkreditált** szakmódszertani továbbképzést indít

**földrajztanárok,** **mentor- és vezetőtanárok, szakértők, szaktanácsadók** számára

**A továbbképzés időkerete:** 30 óra

Alapítási engedélyszám: 107-76/2016

A továbbképzési program fő **célja**, hogy felkészítse a földrajz szakos szaktanárokat, mentor- és vezetőtanárokat, munkaközösségvezetőket a ma iskolája által igényelt földrajztanítási módszerek használatára. Olyan elméleti alapokat és a gyakorlatban közvetlenül, illetve adaptáció után felhasználható módszereket, eszközöket, segédanyagokat nyújtson a résztvevők számára, amelyeket a földrajz tanítása során maguk is felhasználhatnak az aktív tanulás lehetőségeinek megteremtésére.

A tanfolyamot sikeresen elvégző földrajztanárok képesek lesznek tanulói tevékenységekre épülő tanítási órák tervezésére és szervezésére, valamint a kapcsolódó oktatási segédanyagok elkészítésére.

A továbbképzés további célja, hogy a résztvevők...

* lépést tartva a pedagógiatudományok és a földrajz szakmódszertan fejlődésével, továbbá a tantervi változásokkal – tevékenységalapú módszerekkel és hatékonyan tanítsák a földrajzot;
* ismerjék az újfajta tanítás- és tanulás-felfogás alapvető módszereit (szakmódszertani és tantárgy-filozófiai szemléleti váltás elősegítése);
* ismerjék a földrajz tanítása során felhasználható szakmódszertani fogásokat és szakanyagokat, az elmélet gyakorlatba való átültetésének lehetőségeit, a tanulókat aktivizáló módszereket és vizsgáló-dásokat;
* teremtsék meg mindennapi gyakorlatukban a tevékenykedtető földrajztanulás lehetőségeit;
* a mentortanárok úgy szervezzék, irányítsák a tanárjelöltek munkáját a külső iskolai gyakorlat során, hogy az az egyetemihez hasonló szemléletű szakmódszertani és pedagógiai eljárásokra épüljön.

**Tervezett tematika**

1. **Szemléleti változások a földrajz szakmódszertanban**
2. A földrajzi tudásszerzés fejlesztése gondolkodtatással. A kritikai gondolkodás, a kreatív gondolkodás és a problémamegoldó gondolkodás egymásra épülő fejlesztése példákkal.
3. A földrajztanulás élménypedagógiai megközelítése, a tanulók érzékenyítése. Drámapedagógiai és médiapedagógiai módszerekkel a kompetenciák fejlesztéséért és a földrajzi tudásszerzésért.
4. **A földrajzi tudásszerzés új módszerei**
   * 1. Tevékenykedtető földrajztanulás. A földrajz tanítása-tanulása problémaalapú, kutatásalapú és dizájnalapú tanulásszervezéssel. A projekttanulás.
     2. Vizsgálódáson alapuló földrajztanítás. A valóság megismerésének módszerei, a szerzett tapasztalatok feldolgozása. Tantermi vizsgálódások kőzetekkel, talajjal, vízzel és levegővel.
     3. Modellezési technikák a földrajztanításban. A modellezés mint tudományos és tanulási technika. Tevékenykedtető földrajztanulás interaktív modellezéssel: gondolatalapú modellezés, folyamat- és jelenségmodellezés. Virtuális modellezés: animációk és szimulációk, videografikák. A tipizálás mint mentális modellezés (tájak, ország-csoportok, régiók, földrajzi övezetesség).
     4. Földrajztanulás gondolatokat rendszerező tanítási-tanulási technikákkal. A grafikus szervezők használata példákkal.
5. **Eszközökkel támogatott földrajztanulás**
6. Földrajztanulás hálózatban. Az információs társadalom hálózati kultúrája (web 2.0 lehetőségei, blogok, tudásbázisok, interaktivitásra épülő alkalmazások, virtuális világ, közösségi oldalak). A digitális technológiák használatára épített földrajztanulás (pl. e-learning, Skype-konferencia, közösségi portálokon folyó „beszélgetések”).
7. Prezentációs technikák a földrajztanulásban. A prezentálás metodikai értelmezése. A tanári és a tanulói prezentációval szemben támasztott módszertani követelmények; Google Drive, Prezi, Pesent.me, SlideShare, Pecha-kucha, TeachMeet, StudentMee, online tárlatvezetés, info- és videografika.
8. **A tanárképzésben részt vevő hallgatók földrajztanításra való felkészülésének segítése**
   1. A földrajztanulási folyamatra való felkészítés feladatai. A földrajzórák megtartására való felkészítés. Tanítási-tanulási folyamat, órák értékelése, szemlélete,szempontjai a földrajztanítás igényei szerint.
   2. Miben vannak a hallgatóknak hiányosságai? Milyen segítséget kívánnak a hallgatók?

**A továbbképzésen elsajátítottak záró ellenőrzési módjai**

1. **Írásbeli vizsga:** egyéni feladatlap-kitöltés online felületen – anyaga: a tanfolyamon megismert szakmód-szertani ismeretekkel kapcsolatos feladatalkotó, feladatmegoldó és szituációs feladatok.

Az utolsó foglalkozást követő napokban.

1. **Projektterv készítése:** alkalmazzák az újonnan szerzett szakmódszertani tudást kb. egy hónapos tevékenységet átfogóan; kivitelezése: online prezentáció, min. 20 dia.

**A továbbképzés költsége:** 30.000,- Ft

**Tanfolyamfelelős:** dr. Makádi Mariann szakmetodikus (makadim@caesar.elte.hu)

**A továbbképzés helyszíne:** Eötvös Loránd Tudományegyetem Savaria Egyetemi Központ, Földrajz és Környezettudományi Intézet, Szombathely, Károlyi Gáspár tér 4.

**A továbbképzés időpontja, ütemezése:** 2017. október és november hónapban összesen 3 alkalommal, pénteken 14.30-19.00 óra, szombaton 9.00-16.30 óra között.

Előre láthatóan az alábbi napokon: **október 13-14., november 10-11., november 24.**

**Előzetes jelentkezési határidő:** **2017. június 20.**

A jelentkezési szándékot kérjük a csatolt jelentkezési lappal e-mailben a tanfolyamfelelős elérhetőségére elküldeni. Az előzetes jelentkezés fogadásáról visszajelzést küldünk. Július elején megfelelő létszám esetén tájékoztatjuk a jelentkezőt a tanfolyam indulásáról. A jelentkezés akkor válik véglegessé, ha befizeti a részvételi díjat (a következő levélben megadott helyre és módon).

Budapest, 2017. május 10.

|  |  |
| --- | --- |
|  | **EÖTVÖS LORÁND TUDOMÁNYEGYETEM**  **TERMÉSZETTUDOMÁNYI KAR**  **Tanulmányi Osztály**  **1117 Budapest, Pázmány Péter sétány 1/A**  **Telefon: 372-2556, Fax: 372-2567**  **Postacím: 1518 Budapest, Pf. 32** |

**JELENTKEZÉSI LAP**

**PEDAGÓGUS TOVÁBBKÉPZÉSRE (SZOMBATHELY)**

**A továbbképzés megnevezése:**

**Földrajzi tudás szerzése tevékenykedtető módszerekkel**

**A jelentkező személyi adatai**

Név:

Születési név:

Anyja neve: ……………………………………………………………………………………………………..

Születési hely, év, hónap, nap :

Állandó lakcím:

Telefonszám:

Értesítési cím:

Értesítési telefonszám:

Értesítési e-mail cím:

TAJ: …….……………….. ADÓ: …………………….. Szem. ig. száma: ………………………………......

Legmagasabb iskolai végzettsége:

Legmagasabb iskolai végzettséget igazoló okmány száma/kelte:

............................ ..................................................................

Foglalkozás:

Munkahely neve, címe:

Budapest, 2017. .…..................................

….....................…........................................ aláírás

**Jelentkezési határidő: 2017. június 30.**

**Önköltség összege: 30.000,- Ft**

**Mellékletként beküldendő:** **1 db diploma másolat**

*Csatolt fájlban is beküldhető!*